
Tisztelt Képviselő-testület!

A szociális igazgatásról és szociális ellátásokról szóló 1993. évi III. törvény 92/B. § (1) bekezdés d) pontja szerint a fenntartó évente egy alkalommal értékeli a szakmai munka eredményességét a falugondnoki szolgálat tekintetében. A falugondnoki szolgálat indulása óta eltelt időt a lenti beszámolóból ismerhetik meg.
FALUGONDNOKI BESZÁMOLÓ:
A falugondnoki szolgálat létrehozását a szociális igazgatásról és szociális ellátásokról szóló 1993. évi III. törvény (Sztv.) 60.§-a szabályozza, eszerint: 
A falugondnoki szolgáltatás a személyes gondoskodást nyújtó szociális intézmények szakmai

feladatairól és működésük feltételeiről szóló 1/2000. (I.7.) SZCSM rendelet (továbbiakban: SZCSM rendelet) alapján közvetlen, személyes és közvetett segítséget nyújt szociális alapszolgáltatásként, mely feladatokat az önkormányzat saját rendeletében szabályozza a helyi szükségleteknek megfelelően.
Mórágy Község Önkormányzata a falugondnoki szolgálatot 2022. februárjában indította el. 
A falugondnoki szolgáltatás általános céljai:

A falugondnoki, illetve tanyagondnoki szolgáltatás célja a falvak és a külterületi vagy egyéb belterületi, valamint a tanyasi lakott helyek intézményhiányából és a közösségi közlekedés nehézségéből eredő hátrányainak enyhítése, az alapvető szükségletek kielégítését segítő szolgáltatásokhoz, közszolgáltatáshoz, valamint egyes alapszolgáltatásokhoz való hozzájutás biztosítása, továbbá az egyéni, közösségi szintű szükségletek teljesítésének segítése.

Mórágy Község Önkormányzatának célja a lakosság és a település hátrányainak kiküszöbölése és az alapellátások elérése, a közösségi életben való részvétel ösztönzése. Amivel növelhető az esélyegyenlőség, javulhatnak az itt élők életfeltételei. A település szolgáltatásokban hiányos, szükséges a közszolgáltatásokhoz való hozzájutás és a szociális alapellátások kiépítésének elősegítése. A településünk szolgáltatási funkcióinak bővítése, közösségfejlesztés, valamint a jobb életminőség elérése. Az egyéni szükségletek teljesítésének segítése.

A falugondnoki szolgáltatás segítségével megvalósulhatnak a fenti célok Mórágy Községben.

Településünkön a falugondnoki feladatot Mórágy Község Önkormányzat Képviselő-testületének a falugondnoki szolgáltatás körébe tartozó alapellátási és egyéb szolgáltatási feladatokról szóló 5/2021. (VII.31.) önkormányzati rendeletében, valamint a 125/2021.(VII.16.) számú határozatban elfogadott szakmai programban leírtak szerint, 2022. február 8-tól látom el.

Falugondnoki munkám során együttműködünk:

· Mórágy Község Önkormányzatával, személyesen a Polgármester Úrral, akár napi rendszerességgel és a Bonyhádi Gondozási Központtal.
Feladatom:

- A házi segítségnyújtás, a gyógyszerek beszerzése, kiszállítása, bevásárlás, orvosi papírok szállítása, személyes kapcsolattartással.

 -
Az idősek, és az arra rászoruló lakosok gyógyszereinek, alapélelmiszereinek házhoz szállítását, az ebéd kiszállítását, illetve egyéb ügyintézésben történő segítségnyújtását szerveztük meg.
 -   Az arra rászorulók szállítása szakrendelésekre, kezelésekre.
Az elmúlt évben végzett feladatok az alábbiak voltak:

· Az ebédet házhoz szállítással oldjuk meg, a Mórágyi Óvoda konyhájából. Jelenleg 49 fő kéri ezt a szolgáltatást. 
· Járó betegek szállítása Bonyhádra, Szekszárdra vérvételre, illetve, szakrendelésre. A betegszállítást úgy kell időzíteni, hogy a falugondnoki busz az ebéd szállítására visszaérjen.
· Gyógyszerek, egészségügyi dokumentumok házhoz szállítása napi szinten.
·  Bevásárlások intézése heti két alkalommal rendszeresen, de igény szerint is.
· Az autó (amellyel a falugondnoki szolgáltatást végzem) üzemben tartásához szükséges teendők (tankolás, téli-nyári kerékcsere, mosás, takarítás) is a feladataim közé tartoznak. 

· Hivatalos levelek kézbesítése, hirdetmények közzététele, a lakosság részére. 

·  Részt veszek a faluban megrendezésre kerülő közösségi, művelődési és szabadidős tevékenységek szervezésében, lebonyolításában és az ehhez szükséges vásárlásban. 

A jövőben is szeretném a falugondnoki szolgálatot a legjobb tudásommal elvégezni.

Köszönöm a Képviselő-testületnek és a falu lakosságának a munkámhoz nyújtott segítséget.

Kérem a tisztelt Képviselő-testületet a beszámoló megtárgyalására és elfogadására.

Határozati javaslat
Mórágy Község Önkormányzatának Képviselő-testülete, a szociális igazgatásról és szociális ellátásokról szóló 1993. évi III. törvény 92/B. § (1) bekezdés d) pontja szerint a falugondnoki tevékenység megtárgyalta a szakmai munkát eredményesnek és jónak értékeli, a tevékenységéről szóló beszámolót az előterjesztés szerint elfogadja.
Mórágy, 2024. március 18.
    Glöckner Henrik sk.
           polgármester

